Tavaszi békamentő akció!

Hamarosan megindul a békák vándorlása a talpasi kiserdőben lévő téli szállásuktól a talpashalmi Csillagtó felé, hogy lerakják petéiket. Útjuk keresztezi a 1234-es főutat, így életük veszélyben van!

Gyere Te is békát menteni!

A békákat az út bal oldalán egy terelőkerítés segítségével gyűjtjük össze, majd vödrökben hordjuk át a tó biztonságába.

Öltözz fel rendesen:

vegyél vízálló cipőt (bakancs vagy csizma),

hozz láthatósági mellényt,

viselj meleg ruhát!

Kérem, hogy a jelentkezők legkésőbb péntek délig jelentkezzenek Norbi bácsinál a biológiaszertárban!